title: Kommissionens gennemførelsesforordning (EU) 2022/159 af 4. februar 2022 om godkendelse af lavrisikoaktivstoffet Bacillus amyloliquefaciens stamme IT-45, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011 (EØS-relevant tekst)

text:
                  7.2.2022

                  DA

                  Den Europæiske Unions Tidende

                  L 26/7

         KOMMISSIONENS GENNEMFØRELSESFORORDNING (EU) 2022/159
         af 4. februar 2022
         om godkendelse af lavrisikoaktivstoffet Bacillus amyloliquefaciens stamme IT-45, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, sammenholdt med samme forordnings artikel 22, stk. 1, og
         ud fra følgende betragtninger:

                     (1)

                     I henhold til artikel 7, stk. 1, i forordning (EF) nr. 1107/2009 indgav Danstar Ferment AG og Comercial Quimica Masso den 26. juni 2017 en ansøgning til Frankrig om godkendelse af aktivstoffet Bacillus amyloliquefaciens stamme IT-45.

                     (2)

                     I henhold til nævnte forordnings artikel 9, stk. 3, meddelte Frankrig, som rapporterende medlemsstat, den 1. december 2017 ansøgerne, de øvrige medlemsstater, Kommissionen og Den Europæiske Fødevaresikkerhedsautoritet (»autoriteten«), at ansøgningen kunne antages.

                     (3)

                     Den 15. maj 2019 indsendte den rapporterende medlemsstat, med kopi til autoriteten, et udkast til vurderingsrapport til Kommissionen, hvori det konkluderes, at aktivstoffet Bacillus amyloliquefaciens stamme IT-45 kan forventes at opfylde godkendelseskriterierne i artikel 4 i forordning (EF) nr. 1107/2009.

                     (4)

                     I henhold til artikel 12, stk. 3, i forordning (EF) nr. 1107/2009 fastsatte autoriteten også en frist for ansøgernes fremlæggelse af supplerende oplysninger for medlemsstaterne, Kommissionen og autoriteten.

                     (5)

                     Autoriteten fandt i sin konklusion, som blev meddelt ansøgerne, medlemsstaterne og Kommissionen efter peer-review af vurderingen af pesticidrisikoen i henhold til artikel 12, stk. 2, i forordning (EF) nr. 1107/2009, at aktivstoffet Bacillus amyloliquefaciens stamme IT-45 kan forventes at opfylde godkendelseskriterierne i artikel 4 i forordning (EF) nr. 1107/2009. Autoriteten gjorde sin konklusion tilgængelig for offentligheden (2).

                     (6)

                     Den 21.-22. oktober 2021 forelagde Kommissionen Den Stående Komité for Planter, Dyr, Fødevarer og Foder sin reviderede vurderingsrapport om aktivstoffet Bacillus amyloliquefaciens stamme IT-45 samt et udkast til nærværende forordning vedrørende Bacillus amyloliquefaciens stamme IT-45.

                     (7)

                     Ansøgerne fik mulighed for at fremsætte bemærkninger til vurderingsrapporten.

                     (8)

                     Det er fastslået, at godkendelseskriterierne i artikel 4 forordning (EF) nr. 1107/2009 er opfyldt for én af de repræsentative anvendelser af mindst ét plantebeskyttelsesmiddel, der er undersøgt og udførligt beskrevet i vurderingsrapporten.

                     (9)

                     Eftersom Kommissionen anser Bacillus amyloliquefaciens stamme IT-45 for at være et lavrisikoaktivstof, jf. artikel 22 i forordning (EF) nr. 1107/2009, og eftersom plantebeskyttelsesmidler, der indeholder dette stof, kan forventes kun at ville udgøre en lav risiko for menneskers og dyrs sundhed og for miljøet, kan stoffet godkendes for en periode på op til 15 år. Der blev ikke konstateret nogen kritiske forhold, som kunne give anledning til betænkeligheder over for mennesker, dyr og miljø.

                     (10)

                        Bacillus amyloliquefaciens stamme IT-45 er en mikroorganisme, der desuden opfylder betingelserne i artikel 22, stk. 2, i forordning (EF) nr. 1107/2009 sammenholdt med punkt 5.2 i bilag II til samme forordning. Aktivstoffet Bacillus amyloliquefaciens stamme IT-45 bør derfor godkendes som lavrisikostof.

                     (11)

                     I henhold til artikel 13, stk. 4, i forordning (EF) nr. 1107/2009 bør Kommissionens gennemførelsesforordning (EU) nr. 540/2011 (3) derfor ændres.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af aktivstoffet
            Aktivstoffet Bacillus amyloliquefaciens stamme IT-45, som opført i bilag I, godkendes hermed.

            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. februar 2022.

                  På Kommissionens vegne

               Ursula VON DER LEYEN

                  Formand

            (1)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

            (2)  Conclusion on the Peer review of the pesticide risk assessment of the active substance Bacillus amyloliquefaciens strain IT-45 (EFSA Journal 2021;19(5):6594 https://doi.org/10.2903/j.efsa.2021.6594).

            (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1.).

            BILAG I

                        Almindeligt anvendt navn, identifikations-nr.

                        IUPAC-navn

                        Renhed (1)

                        Godkendelsesdato

                        Udløbsdato for godkendelsen

                        Særlige bestemmelser

                           Bacillus amyloliquefaciens

                        IT-45

                        Ikke relevant

                        Nominelt indhold af Bacillus amyloliquefaciens stamme IT-45 i det tekniske produkt og den tekniske formulering: minimum: 2 × 1013 CFU/kg, maksimum: 6 × 1014 CFU/kg.
                        Ingen relevante urenheder

                        27. februar 2022

                        27. februar 2037

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende Bacillus amyloliquefaciens stamme IT-45.

               (1)  Yderligere oplysninger om aktivstoffets identitet og specifikation fremgår af vurderingsrapporten.

            BILAG II
            I del D i bilaget til gennemførelsesforordning (EU) nr. 540/2011 tilføjes følgende:

                           Nr.

                           Almindeligt anvendt navn, identifikations-nr.

                           IUPAC-navn

                           Renhed (1)

                           Godkendelsesdato

                           Udløbsdato for godkendelsen

                           Særlige bestemmelser

                           »35

                              Bacillus amyloliquefaciens stamme IT-45

                           Ikke relevant

                           Nominelt indhold af Bacillus amyloliquefaciens stamme IT-45 i det tekniske produkt og den tekniske formulering: minimum: 2 × 1013 CFU/kg, maksimum: 6 × 1014 CFU/kg.
                           Ingen relevante urenheder

                           27. februar 2022

                           27. februar 2037

                           Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende Bacillus amyloliquefaciens stamme IT-45.

               (1)  Yderligere oplysninger om aktivstoffets identitet og specifikation fremgår af vurderingsrapporten.«


title: Kommissionens gennemførelsesforordning (EU) 2022/160 af 4. februar 2022 om fastsættelse af ensartede mindstehyppigheder af visse offentlige kontroller for at verificere overholdelsen af Unionens dyresundhedskrav i overensstemmelse med Europa-Parlamentets og Rådets forordning (EU) 2017/625 og om ophævelse af forordning (EF) nr. 1082/2003 og (EF) nr. 1505/2006 (EØS-relevant tekst)

text:
                  7.2.2022

                  DA

                  Den Europæiske Unions Tidende

                  L 26/11

         KOMMISSIONENS GENNEMFØRELSESFORORDNING (EU) 2022/160
         af 4. februar 2022
         om fastsættelse af ensartede mindstehyppigheder af visse offentlige kontroller for at verificere overholdelsen af Unionens dyresundhedskrav i overensstemmelse med Europa-Parlamentets og Rådets forordning (EU) 2017/625 og om ophævelse af forordning (EF) nr. 1082/2003 og (EF) nr. 1505/2006
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 20, stk. 3, første afsnit, litra a), og
         ud fra følgende betragtninger:

                     (1)

                     Ved forordning (EU) 2017/625 er der fastsat generelle regler for offentlig kontrol, der gennemføres af den kompetente myndighed, med henblik på verifikation af overholdelsen af reglerne på en række områder, herunder dyresundhed, ud fra en risikovurdering og med passende hyppighed. Ved nævnte forordning fastsættes også metoder og teknikker til offentlig kontrol, hvilket bl.a. omfatter inspektioner af lokaliteter, dyr og varer, der er under operatørernes kontrol.

                     (2)

                     Forordning (EU) 2017/625 foreskriver, at der skal fastsættes ensartede praktiske ordninger for gennemførelse af offentlig kontrol vedrørende ensartede mindstehyppigheder af offentlig kontrol, hvor det er nødvendigt for at imødegå specifikke farer og risici for dyresundheden og for at verificere overholdelsen af sygdomsforebyggelses- og -bekæmpelsesforanstaltninger.

                     (3)

                     Inden ikrafttrædelsen af Europa-Parlamentets og Rådets forordning (EU) 2016/429 (2) blev der ved en række retsakter om dyresundhed fastsat regler for mindstehyppigheder af offentlig kontroller, navnlig inspektioner. Ved forordning (EU) 2016/429 ophævedes disse retsakter med virkning fra den 21. april 2021.

                     (4)

                     Ved Kommissionens delegerede forordning (EU) 2019/2035 (3) er der fastsat krav vedrørende godkendelse af bl.a. rugerier og virksomheder, der holder fjerkræ, virksomheder, der beskæftiger sig med sammenbringning af hovdyr og fjerkræ, samlesteder for hunde, katte og fritter, dyreinternater for hunde, katte og fritter, kontrolsteder, miljømæssigt isolerede produktionsvirksomheder med humlebier, karantænestationer og afgrænsede virksomheder, der holder landdyr.

                     (5)

                     Ved Kommissionens delegerede forordning (EU) 2020/686 (4) er der fastsat krav vedrørende godkendelse af avlsmaterialevirksomheder for kvæg, svin, får, geder og dyr af hestefamilien, hvorfra avlsmateriale af disse dyr flyttes til en anden medlemsstat.

                     (6)

                     Ved Kommissionens delegerede forordning (EU) 2020/691 (5) er der fastsat krav vedrørende godkendelse af visse akvakulturvirksomheder og grupper af akvakulturvirksomheder, der holder akvatiske dyr, der udgør en væsentlig dyresundhedsmæssig risiko.

                     (7)

                     Det er vigtigt, at den kompetente myndighed gennem regelmæssig offentlig kontrol, navnlig ved hjælp af inspektioner som omhandlet i artikel 14, litra b), i forordning (EU) 2017/625, verificerer, at dyrene og avlsmaterialet fortsat holdes og produceres under ensartede godkendelsesbetingelser for virksomheder, der har til formål at begrænse risici og farer forbundet med de sygdomme, der er opført i forordning (EU) 2016/429, og med nye sygdomme. Med henblik på at imødegå disse ensartede farer og risici for menneskers og dyrs sundhed, som disse sygdomme udgør, bør der ved denne forordning fastsættes ensartede mindstehyppigheder af inspektioner på visse godkendte virksomheder.

                     (8)

                     For så vidt angår godkendte avlsmaterialevirksomheder bør enhver ensartet mindstehyppighed af inspektioner tage hensyn til, at sædopsamling fra kvæg og svin ikke er sæsonbestemt.

                     (9)

                     Enhver ensartet mindstehyppighed af inspektioner af visse godkendte akvakulturvirksomheder og godkendte grupper af akvakulturvirksomheder bør tage hensyn til risikorangordningen af den pågældende virksomhed eller gruppe af virksomheder i overensstemmelse med Kommissionens delegerede forordning (EU) 2020/689 (6).

                     (10)

                     Med hensyn til identifikation og registrering af visse dyr er der i Kommissionens forordning (EF) nr. 1082/2003 (7) og Kommissionens forordning (EF) nr. 1505/2006 (8) fastsat mindstekrav til den kontrol, der skal gennemføres hvert år på virksomheder, der holder kvæg, får og geder, samt krav til antallet af dyr, der skal inspiceres på hver af disse virksomheder.

                     (11)

                     Ved delegeret forordning (EU) 2019/2035 er der også fastsat detaljerede krav til identifikation og registrering af kvæg, får og geder for at sikre deres sporbarhed.

                     (12)

                     Kvæg, får eller geder, der ikke er identificeret eller registreret i overensstemmelse med kravene i delegeret forordning (EU) 2019/2035, kan spille en rolle med hensyn til spredning af de sygdomme, der er opført i forordning (EU) 2016/429, og nye sygdomme. Med henblik på at begrænse denne ensartede fare og risiko for menneskers og dyrs sundhed, regelmæssigt kontrollere operatørernes overholdelse af kravene i delegeret forordning (EU) 2019/2035 og sikre ensartet gennemførelse af forordning (EU) 2017/625 bør der fastsættes ensartede mindstehyppigheder af inspektioner i forbindelse med offentlig kontrol af identifikation og registrering af kvæg, får og geder.

                     (13)

                     Forordning (EF) nr. 1082/2003 og (EF) nr. 1505/2006 blev ikke udtrykkeligt ophævet ved delegeret forordning (EU) 2019/2035. For at sikre retssikkerheden bør disse forordninger ophæves ved nærværende forordning.

                     (14)

                     Reglerne i nærværende forordning bør finde anvendelse på Det Forenede Kongerige, for så vidt angår Nordirland, jf. artikel 5, stk. 4, i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab sammenholdt med nævnte protokols bilag 2.

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Genstand og anvendelsesområde
            Ved nærværende forordning fastsættes der ensartede mindstehyppigheder af offentlige kontroller, navnlig inspektioner af dyr og avlsmateriale, og de betingelser, hvorunder de holdes eller produceres på følgende virksomheder:

                        a)

                        godkendte virksomheder med opdrættede landdyr og rugeæg som omhandlet i artikel 1, stk. 1, litra a), i delegeret forordning (EU) 2019/2035

                        b)

                        godkendte avlsmaterialevirksomheder som omhandlet i artikel 3 i delegeret forordning (EU) 2020/686

                        c)

                        visse akvakulturvirksomheder, der er godkendt i henhold til artikel 176, stk. 1, i forordning (EU) 2016/429, og grupper af akvakulturvirksomheder, der er godkendt i henhold til artikel 177 i nævnte forordning

                        d)

                        registrerede virksomheder med opdrættede landdyr som omhandlet i artikel 1, stk. 1, litra a), i delegeret forordning (EU) 2019/2035, der holder kvæg, får eller geder.

            Artikel 2
            Definitioner
            Ved anvendelsen af denne forordning gælder følgende definitioner som fastsat i forordning (EU) 2016/429, delegeret forordning (EU) 2019/2035, delegeret forordning (EU) 2020/686, Kommissionens delegerede forordning (EU) 2020/688 (9) og Kommissionens delegerede forordning (EU) 2020/990 (10):

                        a)

                        »virksomhed«: som defineret i artikel 4, nr. 27), i forordning (EU) 2016/429

                        b)

                        »rugeri«: som defineret i artikel 4, nr. 47), i forordning (EU) 2016/429

                        c)

                        »sammenbringning«: som defineret i artikel 4, nr. 49), i forordning (EU) 2016/429

                        d)

                        »samlested for hunde, katte og fritter«: som defineret i artikel 2, nr. 7), i delegeret forordning (EU) 2019/2035

                        e)

                        »dyreinternat«: som defineret i artikel 2, nr. 8), i delegeret forordning (EU) 2019/2035

                        f)

                        »kontrolsteder«: som defineret i artikel 2, nr. 9), i delegeret forordning (EU) 2019/2035

                        g)

                        »miljømæssigt isoleret produktionsvirksomhed«: som defineret i artikel 2, nr. 10), i delegeret forordning (EU) 2019/2035

                        h)

                        »godkendt karantænestation«: som defineret i artikel 3, nr. 9), i delegeret forordning (EU) 2020/688

                        i)

                        »afgrænset virksomhed«: som defineret i artikel 4, nr. 48), i forordning (EU) 2016/429

                        j)

                        »godkendt avlsmaterialevirksomhed«: som defineret i artikel 2, nr. 2), i delegeret forordning (EU) 2020/686

                        k)

                        »godkendt akvakulturvirksomhed«: som defineret i artikel 2, nr. 10), i delegeret forordning (EU) 2020/990

                        l)

                        »godkendt gruppe af akvakulturvirksomheder«: som defineret i artikel 2, nr. 11), i delegeret forordning (EU) 2020/990.

            Artikel 3
            Ensartet mindstehyppighed af inspektioner på visse godkendte virksomheder
            De kompetente myndigheder i medlemsstaterne (11) skal mindst en gang hvert kalenderår gennemføre offentlig kontrol og navnlig inspektioner af dyr og rugeæg og de betingelser, hvorunder disse dyr og rugeæg holdes eller produceres, på følgende typer virksomheder på deres område, som har opnået godkendelse fra den kompetente myndighed:

                        a)

                        rugerier og virksomheder, der holder fjerkræ

                        b)

                        virksomheder, der beskæftiger sig med sammenbringning af hovdyr og fjerkræ

                        c)

                        samlesteder for hunde, katte og fritter

                        d)

                        dyreinternater for hunde, katte og fritter

                        e)

                        kontrolsteder

                        f)

                        miljømæssigt isolerede produktionsvirksomheder med humlebier

                        g)

                        godkendte karantænestationer

                        h)

                        afgrænsede virksomheder.

            Artikel 4
            Ensartet mindstehyppighed af inspektioner på visse godkendte avlsmaterialevirksomheder
            De kompetente myndigheder i medlemsstaterne skal i hvert kalenderår gennemføre offentlig kontrol og navnlig inspektioner af avlsmateriale, bortset fra rugeæg, og de betingelser, hvorunder dette avlsmateriale produceres, på de følgende typer virksomheder på deres område, som har opnået godkendelse fra den kompetente myndighed:

                        a)

                        mindst to gange hvert kalenderår: sædopsamlingsstationer for kvæg og svin

                        b)

                        mindst én gang hvert kalenderår:

                                    i)

                                    sædopsamlingsstationer for får, geder og dyr af hestefamilien

                                    ii)

                                    embryoopsamlings- eller produktionshold

                                    iii)

                                    avlsmaterialeforarbejdningsvirksomhed

                                    iv)

                                    avlsmaterialeopbevaringsstation.

            Artikel 5
            Ensartet mindstehyppighed af inspektioner på visse godkendte akvakulturvirksomheder og visse godkendte grupper af akvakulturvirksomheder
            Den kompetente myndighed i en medlemsstat skal gennemføre offentlig kontrol og navnlig inspektioner af akvakulturdyr og betingelserne, hvorunder disse dyr holdes, på visse godkendte akvakulturvirksomheder og godkendte grupper af akvakulturvirksomheder på dens område. Denne offentlige kontrol skal tage hensyn til risikorangordningen af den godkendte akvakulturvirksomhed eller den godkendte gruppe af akvakulturvirksomheder som fastsat af den kompetente myndighed i henhold til del 1, kapitel 1, punkt 1.2, i bilag VI til delegeret forordning (EU) 2020/689, eller risikorangordningen af virksomhederne i afhængige kompartmenter som omhandlet i artikel 73, stk. 3, litra b), i nævnte forordning, som følger:

                        a)

                        højrisikovirksomheder skal inspiceres mindst én gang hvert kalenderår

                        b)

                        middelrisikovirksomheder skal inspiceres mindst én gang hvert andet kalenderår

                        c)

                        lavrisikovirksomheder skal inspiceres mindst én gang hvert tredje kalenderår.

            Artikel 6
            Ensartet mindstehyppighed af inspektioner på virksomheder, der holder kvæg, får og geder
            Den kompetente myndighed i en medlemsstat skal hvert år gennemføre offentlig kontrol og navnlig inspektioner af identifikation og registrering af kvæg, får og geder på mindst 3 % af de virksomheder på dens område, der holder disse dyr.

            Artikel 7
            Ophævelse

               1.   Forordning (EF) nr. 1082/2003 og (EF) nr. 1505/2006 ophæves.

               2.   Henvisninger til de ophævede forordninger gælder som henvisninger til nærværende forordning og læses i overensstemmelse med sammenligningstabellen i bilaget.

            Artikel 8
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. februar 2022.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (EUT L 84 af 31.3.2016, s. 1).

            (3)  Kommissionens delegerede forordning (EU) 2019/2035 af 28. juni 2019 om supplerende regler til Europa-Parlamentets og Rådets forordning (EU) 2016/429 for så vidt angår regler for virksomheder, der holder landdyr, og rugerier samt sporbarhed for visse opdrættede landdyr og rugeæg (EUT L 314 af 5.12.2019, s. 115).

            (4)  Kommissionens delegerede forordning (EU) 2020/686 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår godkendelse af avlsmaterialevirksomheder og krav til sporbarhed og dyresundhed i forbindelse med flytning inden for Unionen af avlsmateriale af visse opdrættede landdyr (EUT L 174 af 3.6.2020, s. 1).

            (5)  Kommissionens delegerede forordning (EU) 2020/691 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler for akvakulturvirksomheder og transportører af akvatiske dyr (EUT L 174 af 3.6.2020, s. 345).

            (6)  Kommissionens delegerede forordning (EU) 2020/689 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår regler om overvågning, udryddelsesprogrammer og status som sygdomsfri for visse listeopførte og nye sygdomme (EUT L 174 af 3.6.2020, s. 211).

            (7)  Kommissionens forordning (EF) nr. 1082/2003 af 23. juni 2003 om gennemførelsesbestemmelser til Europa-Parlamentets og Rådets forordning (EF) nr. 1760/2000 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg (EUT L 156 af 25.6.2003, s. 9).

            (8)  Kommissionens forordning (EF) nr. 1505/2006 af 11. oktober 2006 om gennemførelse af Rådets forordning (EF) nr. 21/2004 for så vidt angår mindstekrav til kontrollen i forbindelse med identifikation og registrering af får og geder (EUT L 280 af 12.10.2006, s. 3).

            (9)  Kommissionens delegerede forordning (EU) 2020/688 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EUT L 174 af 3.6.2020, s. 140).

            (10)  Kommissionens delegerede forordning (EU) 2020/990 af 28. april 2020 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav, herunder certificeringskrav, vedrørende flytning inden for Unionen af akvatiske dyr og animalske produkter af akvatiske dyr (EUT L 221 af 10.7.2020, s. 42).

            (11)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, omfatter henvisninger til medlemsstater i denne forordning Det Forenede Kongerige for så vidt angår Nordirland.

            BILAG
            Sammenligningstabel, jf. artikel 7, stk. 2
            1.   Forordning (EF) nr. 1082/2003

                        Forordning (EF) nr. 1082/2003

                        Nærværende forordning

                        Artikel 1

                        —

                        Artikel 2, stk. 1

                        Artikel 6

                        Artikel 2, stk. 2

                        —

                        Artikel 2, stk. 3

                        —

                        Artikel 2, stk. 4

                        —

                        Artikel 2, stk. 5

                        —

                        Artikel 2, stk. 6

                        —

                        Artikel 3

                        —

                        Artikel 4

                        —

                        Artikel 5

                        —

                        Bilag I

                        —

                  2.   Forordning (EF) nr. 1505/2006

                        Forordning (EF) nr. 1505/2006

                        Nærværende forordning

                        Artikel 1

                        —

                        Artikel 2

                        —

                        Artikel 3

                        —

                        Artikel 4

                        —

                        Artikel 5, stk. 1, første afsnit

                        Artikel 6

                        Artikel 5, stk. 1, andet afsnit

                        —

                        Artikel 5, stk. 2, første afsnit

                        —

                        Artikel 5, stk. 2, andet afsnit

                        —

                        Artikel 6

                        —

                        Artikel 7

                        —

                        Bilag

                        —


title: Kommissionens gennemførelsesforordning (EU) 2022/158 af 4. februar 2022 om ændring af gennemførelsesforordning (EU) 2020/1641 vedrørende import af levende, kølede, frosne eller forarbejdede toskallede bløddyr, pighuder, sækdyr og havsnegle til konsum fra Amerikas Forenede Stater (EØS-relevant tekst)

text:
                  7.2.2022

                  DA

                  Den Europæiske Unions Tidende

                  L 26/1

         KOMMISSIONENS GENNEMFØRELSESFORORDNING (EU) 2022/158
         af 4. februar 2022
         om ændring af gennemførelsesforordning (EU) 2020/1641 vedrørende import af levende, kølede, frosne eller forarbejdede toskallede bløddyr, pighuder, sækdyr og havsnegle til konsum fra Amerikas Forenede Stater
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (»forordningen om offentlig kontrol«) (1), særlig artikel 129, stk. 1,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (2), særlig artikel 238, stk. 3, og
         ud fra følgende betragtninger:

                     (1)

                     Ved forordning (EU) 2017/625 er der fastsat almindelige regler for offentlig kontrol med henblik på at verificere overholdelsen af regler, der har til formål at forebygge eller fjerne risikoen for eksponering af mennesker og dyr enten direkte eller via miljøet eller at nedbringe denne risiko til et acceptabelt niveau.

                     (2)

                     Navnlig er der ved forordning (EU) 2017/625 fastsat almindelige betingelser for indførsel til Unionen af dyr og varer fra tredjelande eller regioner heri, herunder fødevarer til konsum. Ved artikel 129 i forordning (EU) 2017/625 tillægges Kommissionen beføjelse til at anerkende, at foranstaltninger, som anvendes af tredjelande eller regioner heri, er ækvivalente med de krav, der er fastsat i visse regler, der er omhandlet i artikel 1, stk. 2, i nævnte forordning, hvis tredjelandene fremlægger objektiv dokumentation herfor. Kommissionen tillægges ligeledes beføjelse til at fastsætte betingelserne for indførsel til Unionen af disse dyr og varer fra sådanne tredjelande eller regioner heri, navnlig med hensyn til arten og indholdet af de officielle certifikater eller attester, som skal ledsage disse varer.

                     (3)

                     I henhold til Kommissionens gennemførelsesforordning (EU) 2020/1641 (3) er de foranstaltninger, der anvendes i delstaterne Massachusetts og Washington i USA til beskyttelse af folkesundheden i forbindelse med produktion og markedsføring af levende, kølede, frosne eller forarbejdede toskallede bløddyr, pighuder, sækdyr og havsnegle til konsum, ækvivalente med de krav, der er fastsat i reglerne om fødevaresikkerhed omhandlet i artikel 1, stk. 2, litra a), i forordning (EU) 2017/625.

                     (4)

                     Ved gennemførelsesforordning (EU) 2020/1641 er der fastsat et officielt standardcertifikat til brug ved import fra USA af levende, kølede, frosne eller forarbejdede toskallede bløddyr, pighuder, sækdyr og havsnegle til konsum. I henhold til det officielle standardcertifikat skal en officiel inspektør attestere, at de foranstaltninger, der anvendes på produktionen og markedsføringen af disse varer, er ækvivalente med de krav, der er fastsat i reglerne om fødevaresikkerhed omhandlet i artikel 1, stk. 2, litra a), i forordning (EU) 2017/625.

                     (5)

                     I overensstemmelse med de foranstaltninger, der er aftalt med den afdeling af USA's myndighed for fødevarer og lægemidler (Food and Drug Administration), der er ansvarlig for eksport til Unionen af levende, kølede, frosne eller forarbejdede toskallede bløddyr, pighuder, sækdyr og havsnegle til konsum, bør det officielle standardcertifikat, der er fastsat i gennemførelsesforordning (EU) 2020/1641, tilpasses det modsvarende format for eksport til Unionen af disse varer. Navnlig bør det officielle standardcertifikat indeholde et felt til angivelse af sendingernes afgangsdato. Desuden bør det angives, om varerne er certificeret til konsum eller til den endelige forbruger.

                     (6)

                     Ud over de folkesundhedsmæssige krav i det officielle standardcertifikat, der er fastsat i gennemførelsesforordning (EU) 2020/1641, bør levende toskallede bløddyr af de arter, der er opført i Kommissionens gennemførelsesforordning (EU) 2018/1882 (4), som er bestemt til konsum, og animalske produkter af disse bløddyr, som er bestemt til videreforarbejdning i Unionen inden konsum, kun indføres til Unionen, hvis de er ledsaget af et officielt certifikat, der indeholder de relevante dyresundhedsattester. For at opfylde dyresundhedsmæssige krav, der giver garantier svarende til dem, der er fastsat i EU-lovgivningen, bør det officielle standardcertifikat derfor omfatte de generelle dyresundhedsmæssige krav for indførsel til Unionen, jf. artikel 6, stk. 1, litra a) og b), artikel 6, stk. 2, artikel 7, stk. 1, og artikel 8 i Kommissionens delegerede forordning (EU) 2020/692 (5), og de særlige dyresundhedsmæssige krav for indførsel til Unionen af disse varer, jf. artikel 167, litra a), c), nr. ii) og iii), og litra d), og artikel 169, stk. 1 og 2, i delegeret forordning (EU) 2020/692.

                     (7)

                     Gennemførelsesforordning (EU) 2020/1641 bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2020/1641 erstattes af teksten i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. februar 2022.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  EUT L 84 af 31.3.2016, s. 1.

            (3)  Kommissionens gennemførelsesforordning (EU) 2020/1641 af 5. november 2020 vedrørende import af levende, kølede, frosne eller forarbejdede toskallede bløddyr, pighuder, sækdyr og havsnegle til konsum fra Amerikas Forenede Stater (EUT L 370 af 6.11.2020, s. 4).

            (4)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).

            (5)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).

            BILAG
            OFFICIELT STANDARDCERTIFIKAT TIL BRUG VED IMPORT AF LEVENDE, FROSNE, KØLEDE ELLER FORARBEJDEDE TOSKALLEDE BLØDDYR, PIGHUDER, SÆKDYR OG HAVSNEGLE TIL KONSUM FRA AMERIKAS FORENEDE STATER

                           USA (US)

                           Veterinærcertifikat ved indførsel til EU

                        Del II: Certificering

                                    II.

                                    Sundhedsoplysninger

                                    II.a.

                                    Certifikatets referencenr.

                        II.b.

                                    II.1.

                                    Folkesundhedsattest for levende, kølede, frosne eller forarbejdede toskallede bløddyr, pighuder, sækdyr og havsnegle til konsum
                                    Undertegnede attesterer herved følgende:

                                                —

                                                De heri beskrevne produkter overholder og er produceret i overensstemmelse med relevante amerikanske standarder og krav i det amerikanske program for reguleringskontrol af bløddyr.

                                                —

                                                De heri beskrevne produkter er mærket som ikke bestemt til at blive nedsænket i eller komme i kontakt med EU-vand.

                                                —

                                                Alle bløddyr af udenlandsk oprindelse, der anvendes i disse produkter, stammer fra tredjelande/virksomheder/avlsområder, der er godkendt til eksport af levende toskallede bløddyr til EU.

                                    (1) (2) [II.2.

                                       Dyresundhedsattest for levende toskallede bløddyr (3) af listeopførte arter til konsum

                                    Undertegnede embedsdyrlæge attesterer herved, at de i rubrik I.18 i del I anførte akvatiske dyr opfylder følgende betingelser:

                                                II.2.1.

                                                de generelle dyresundhedsmæssige krav for indførsel til Unionen, der er fastsat i artikel 6, stk. 1, litra a) (4), og b), artikel 6, stk. 2, artikel 7, stk. 1, og artikel 8 i Kommissionens delegerede forordning (EU) 2020/692  (1)

                                                II.2.2.

                                                de særlige dyresundhedsmæssige krav for indførsel til Unionen af de varer, som dette certifikat gælder for, jf. artikel 167, litra a), c), nr. ii), litra c), nr. iii) og litra d), samt artikel 169, stk. 1 og 2, i delegeret forordning (EU) 2020/692.]

                           Bemærkninger

                        I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Den Europæiske Union i dette certifikat Det Forenede Kongerige for så vidt angår Nordirland.

                        Del I:

                                    —

                                    Rubrik I.8: Oprindelsesregion: delstat for høst i USA samt kode for godkendt produktionsområde.

                              Del II:

                                    (1)

                                    Del II.2 i dette certifikat gælder kun for følgende varer af levende toskallede bløddyr til konsum:

                                                a)

                                                bløddyr af listeopførte arter, der transporteres uden vand, og som er emballeret og mærket til konsum i overensstemmelse med de særlige krav til disse dyr i Europa-Parlamentets og Rådets forordning (EF) nr. 853/2004  (2), og som ikke vil kunne overleve, hvis de genudsættes i vandmiljø

                                                b)

                                                bløddyr af listeopførte arter, der transporteres uden vand, og som er bestemt til konsum uden yderligere forarbejdning, forudsat at de er emballeret til detailsalg i overensstemmelse med kravene til sådan emballering i forordning (EF) nr. 853/2004

                                                c)

                                                bløddyr af listeopførte arter, der transporteres uden vand, og som er emballeret og mærket til konsum i overensstemmelse med de særlige krav til disse dyr i afsnit VII og VIII i bilag III til forordning (EF) nr. 853/2004, og som er bestemt til videreforarbejdning uden midlertidig oplagring på forarbejdningsstedet.

                                    (2)

                                    Del II.2 finder ikke anvendelse og bør udgå, hvis sendingen består af vildtlevende akvatiske dyr, der landes fra fiskerfartøjer.

                                    (3)

                                    Arter, der er opført i kolonne 3 og 4 i tabellen i bilaget til Kommissionens gennemførelsesforordning (EU) 2018/1882  (3). Arter opført i kolonne 4 i nævnte tabel betragtes kun som vektorer på de betingelser, der er fastsat i artikel 171, stk. 1, i delegeret forordning (EU) 2020/692.

                                    (4)

                                    Hvor sygdommen er relevant og indberetningspligtig.

                                    (5)

                                    Underskrives af:

                                                —

                                                en embedsdyrlæge, når dyresundhedsattesten i del II.2 er udfyldt

                                                —

                                                en certifikatudstedende embedsmand eller en embedsdyrlæge, når dyresundhedsattesten i del II.2 udgår.

                           [Embedsdyrlæge] (5)/[Certifikatudstedende embedsmand] (5)
                        Navn (med blokbogstaver) ______________________________
                        Stilling og titel ______________________________
                        Dato ______________________________
                        Underskrift ______________________________
                        Stempel

               (1)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).

               (2)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).

               (3)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).